cyanic-selkie/wikianc huggingface dataset:
Baudin Peaks
Baudin Peaks er ei gruppe fjelltoppar med ei høgd på 750 moh, som ligg ved sørausthørnet av Mikkelsen Bay, like sørvest for munningen av Clarkebreen og 9 nautiske mil aust-nordaust for Cape Berteaux på vestkysten av Graham Land. Dette generelle området vart oppdaga og grovt kartlagd i 1909 av Den franske antarktisekspedisjonen under Jean-Baptiste Charcot, som gav namnet «Cap Pierre Baudin» til eit nes i nærleiken. Sjølve fjella vart grovt kartlagd i 1936 av British Graham Land Expedition under Rymill, men det fekk ikkje noko namn. Dei vart kartlagde på ny i 1948–49 av Falkland Islands Dependencies Survey, og identifiserte dei som «Cap Pierre Baudin» av Charcot. Charcot kalla neset opp etter Pierre Baudin, som då var hamneingeniør i Pernambuco (no Recife), der «Pourquoi-Pas?» la til kai på veg heim frå Antarktis.
Fatimide-kalifatet
Fatimidane var etterkomarar etter Fatimah, dotter til profeten Muhammed, i følgje fatimidane sjølv. Fatimide-staten tok form blant dei berberske Kutama, folket i Algerie. I 909 grunnla fatimidane den tunisiske byen Mahdia som hovudstaden sin. I 947 flytta dei hovudstaden til Al-Mansuriya. I 969 erobra dei Egypt og grunnla den nye byen Kairo, som vart hovudstad i kalifatet. Egypt vart då det politiske, kulturelle og religiøse senteret i staten.
NM i turn 1963 for menn
Noregsmeisterskapen i turn 1963 for menn vart avvikla i Stavanger helga 30. november og 1. desember, med Stavanger Turnforening som arrangør. Deltakarane tevla i tolvkamp, dobbelt program i alle seks øvingane med både obligatoriske og sjølvvalde program i øvingane.
Sekskamp
<br style="clear:both;" />
Porphyrio
Porphyrio er ei biologisk slekt av rikser. Tre av dei ti nolevande Porphyrio-riksene har 'purpurhøne' som fellesnamn på norsk. Purpurhønene har utbreiing i dei varmare strøka i Afrika og Amerika, og sparsamt inn Asia og Europa. Dei andre er dei langt større artane av sultanhøner og takahe. Sultanhøns har utbreiing i Afrika, Iberia, Asia, Australia og Polynesia med tilsaman 6 artar. Takahe er ein fugl utan flygeevne, endemisk for New Zealand.
EHF-meisterligaen i handball 2011/Menn
Meisterligaen i handball 2011 for menn var ei turnering arrangert av Europas handballforbund (EHF) som tok til med kvalifiseringsspel, deretter spel i grupper à seks lag fordelt på fire grupper. Dei 16 beste laga gjekk så vidare til utslagsspel. Vinnarane av kvartfinalane møttest til finalespel i Köln helga 28. og 29. mai.
Al Nreijat
Al Nreijat er ein landsby i Aley distrikt i Libanonfjella guvernement i Libanon.
Fatimide-kalifatet
Kalifatet utøvde ofte stor religionsfridom mot ikkje-ismailiske sekter av islam, i tillegg til respekt for jødane, maltesiske kristne og koptiske kristne. Fatimide-kalifatet skilde seg òg på grunn av den sentrale rolla til berberane i den første oppretta og utviklinga av militære og politiske nivå.
I løpet av seint på 1000-talet og 1100-talet var Fatimide-kalifatet i nedgang, og i 1171 vart landet invadert av Ṣalāḥ ad-Dīn, som grunnla Ayyubide-dynastiet og innlemma staten i Abbaside-kalifatet.
EHF-meisterligaen i handball 2011/Menn
Finalen
Dansken Jesper Nøddesbo vart toppskårar for Barcelona med sine 8 nettkjenningar. Elles skåra Juanín García (3), Siarhjej Rutenka (3), Víctor Tomás (3), Raúl Entrerríos (2), Albert Rocas (2), Konstantin Igropulo (1), László Nagy (1), Daniel Sarmiento (1), Cédric Sorhaindo (1), Cristian Ugalde (1). Også målvakta Danijel Šarić skåra (1), hans kollega Gonzalo Pérez de Vargas skåra ikkje.
Strengereid
Strengereid er ei bygd og ein gamal tingstad i Arendal kommune i Agder. Langskip som del av leidangen skal ha vore lokalisert her. Staden er senter for fleire reiarar i seglskutetida og har litt gardsbruk. Strengereid hadde på 1950 til 1970-talet tre landhandleri og eit postopneri som etterkvart har vortne lagt ned.
Porphyrio
Fleirtalet av dei opphavlege artane i denne gruppa vart utrydda i holocen, men kvittakahe, som levde på Lord Howe-øya i Australia, vart utrydda av menneske så seint som på 1700-talet eller tidleg 1800-talet.
Skildring
Fjørdrakta i denne slekta varierer i svart, brunt og iriserande grønt, blått eller lilla. Ofte er vengene farga noko ulikt frå undersida. Berre kvittakahe hadde fjørdrakt i kvitt eller kvitt med blåskjær.
Storleiken varierer frå 33 cm for amerikapurpurhøne til 63 cm for takahe, sistnemnde med eit gjennomsnitt på 2,650 kg i vekt, omtrent som ei gås, og er den største gjenlevande riksa i verda.
Dei fleste artane lever i våtmark og beitar på myrplantar og eller insekt.
Ungane er kledde i svarte dunfjører, dei er sjølvhjelpte og beitar utelukkande på insekt første tida. Seinare kan dei ta planteføde.
Artslista
Porphyrio-riksene i rekkjefølgje etter EBird/Clements Checklist v2016 med norske namn etter Norske navn på verdens fugler. Lista er supplert med informasjon frå Norske navn på sultanhønekomplekset, november 2016.
Bayet Peak
Bayet Peak er eit kjenneleg fjell, 1400 moh, oppom sørkysten av Briandfjorden i Flandres Bay på vestkysten av Graham Land. Det søraustlege innløpet til Briandfjorden vart kartlagd av Den franske antarktisekspedisjonen under Jean-Baptiste Charcot, 1903–05, og namngjeve «Pointe Bayet» etter Charles Bayet, direktør og medlem av Commission of Scientific Work for ekspedisjonen. Som flyfoto viste så var det ikkje noko tydeleg nes på denne staden, så namnet vart flytta til dette fjellet.
Løkken kyrkje
Løkken kyrkje er ei langkyrkje i Orkland kommune i Trøndelag fylke.
DNA-polymerase
DNA-polymerasar er enzym som katalyserer laginga av ein ny DNA-tråd som er komplementær til ein annan DNA-tråd nytta som mal. I alle greiner av livet vert DNA-polymerasar nytta under DNA-replikasjon, der genomet til ein organisme vert kopiert. DNA-polymerasar verkar i lag med andre protein, som helikasar. Komplekset med DNA-polymerasen og dei andre proteina vert kalla replisom. Ein stor del av DNA-polymerasane i kvar organisme er meinte å vøla DNA-et etter skadar som har oppstått, eller for å kunna halda fram med å kopiera DNA-et forbi skadar.
Løkken kyrkje
Kyrkja vart oppført som skyttarhus i 1916 av Orkla Grube-Aktiebolag. I 1929 vart huset ombygd til kapell etter teikningar av Roar Tønseth og invigd den 13. september. Frå 1999 fekk kapellet status som soknekyrkje. Kyrkja var eigd av Orkla-konsernet heilt til 2012, då ho vart overført til Den norske kyrkja ved Meldal kyrkjelege fellesråd.
DNA-polymerase
Alle DNA-polymerasar har ein liknande struktur som liknar på ei høgrehand. Dei vert delte inn fleire i familiar. Familie A har replikative polymerasar frå bakteriar, familie B frå eukaryotar og arkar, og familie D frå arkar. Familie Y finst hjå alle dei tre biologiske rika og kan kopiera DNA forbi skadestader i DNA-et. Familie X finst hjå eukaryotar og tek del i vøling av DNA heller enn replikasjon.
Meghan, hertuginne av Sussex
Meghan, hertuginne av Sussex ( som Rachel Meghan Markle) er ein amerikansk tidlegare skodespelar som er medlem av den britiske kongefamilien igjennom ekteskapet sitt med prins Harry.
Bakgrunn
Meghan Markle vart fødd og oppvaksen i Los Angeles i California. Ho har ein bachelorgrad innan teater og internasjonale studiar frå Northwestern University i 2003, medan ho arbeidde som skodespelar. Frå 2011 til 2017 spela ho rolla som Rachel Zane i advokatserien Suits. Ho har òg hatt biroller i filmane Remember Me og Horrible Bosses.
Meghan vart forlova med prins Harry i 2017, av den grunn avslutta ho skodespelarkarrieren sin. Då dei gifta seg den 19. mai 2018, fekk ho tittelen hertuginne av Sussex.
Magasinet Time har utpeika henne i 2018 og 2021 til ein av dei 100 mest innverknadsriket personane i verda.
Bryllaup
Trulovinga mellom Meghan Markle og prins Harry vart kunngjord den 27. november 2017. Deretter byrja Markle den årelange prosessen med å verta britisk statsborgar. Den fyrste offentlege framferda hennar med prinsen etter trulovinga fann stad i Nottingham den 1. desember 2017. Ho vart døypt og konfirmert i Den engelske kyrkja den 6. mars 2018. Den private seremonien vart halden i Chapel Royal i St. James's Palace, og erkebiskopen av Canterbury Justin Welby brukte vigslevatn frå Jordanelva til å døypa Markle inn i Den engelske kyrkja.
Paret fekk ein son, Archie Mountbatten-Windsor, 6. mai 2019, og ei dotter, Lilibet Mountbatten-Windsor, 4. juni 2021.
Kongelege vitjingar
I juli 2018 utførte Meghan sin fyrst offisielle utanlandstur som kongeleg då ho og Harry vitja Dublin i Irland. I oktober 2018 drog paret til Sydney i Australia for å vera til stades ved Invictus Games 2018. Dette var del av ei reise til stillehavsland som omfattar Australia, Fiji, Tonga og New Zealand.
I september og oktober 2019 vitja paret dei sørafrikanske landa Malawi, Angola, Sør-Afrika og Botswana. Sonen Archie reiste i lag med foreldra, slik at dette vart «den fyrste offisielle reisa som ein familie». Meghan gjennomførte om lag 179 oppdrag i 2018 og 2019.
Seinare verksemd
I desember 2020 skreiv Meghan og Harry ein kontrakt over fleire år med Spotify om å produsera og leia sine eigne program gjennom føretaket sitt, Archewell Audio. Dei laga ein juleepisode saman i desember 2020, medan Meghan sitt podkast, Archetypes, hadde premiere i august 2022.
I juni 2021 gav Meghan ut biletboka The Bench på Random House Children's Books, basert på tilhøvet mellom ektemannen hennar og sonen deira.
Dokuserien Harry & Meghan vart produsert av Netflix og Archewell Productions og hadde premiere 8. desember 2022. Han var regissert av Liz Garbus, og tok for seg livet til paret.
Reagens og reaktant
Reagensmiddel (eller reagens) er stoff eller blandingar som ein bruker for å gi ein bestemt kjemisk reaksjon, eller for å sjå om ein reaksjon skjer, ofte med mål om å påvisa eit stoff (påvisningsreagens). Reagenset blir ofte oppløyst i væske (reagensløysning), gjerne i reagensrøyr, og kan sjølv vera i væskeform (reagensvæske).
Reaktantar kallar ein dei stoffa som blir forbrukte i reaksjonen. Sjølv om løysingsmiddel og katalysatorar deltek i kjemiske reaksjonar, blir dei vanlegvis ikkje rekna som reaktantar, fordi dei ikkje blir forbrukte.
I organisk kjemi bruker ein både organiske og uorganiske reagens, eller blandingar, for å gi ein bestemt reaksjon eller kjemisk transformasjon. Vanlege reagens har ofte namn etter dei som først beskreiv reaksjonen, som collinsreagens, fehlingreagens, fentonreagens, grignardreagens, millonreagens, schweizerreagens og tollensreagens.
I analytisk kjemi bruker ein analysereagens til påvisning av eit eller fleire stoff (f.eks. ved fargereaksjon), eller til å måle stoffkonsentrasjonen i løysninga (f.eks. ved kolorimetri).
I biokjemi blir reaktantane (f.eks. enzym) ofte kalla substrat.
The Unrelated Segments
Historie
Kjerna i Unrelated Segments vart leia av vokalisten Ron Stults, og sologitaristen Rory Mack. Dei hadde spelt i lag i eit kortvarig band kalla The Village Beaus. Stults og Mack byta mellom grupper då ein annan musikar, rytmegitaristen John Torok, inviterte dei to og bassisten Barry Van Engelen og trommeslagaren Andy Angellotti, til å spele i lag. Gruppa eksperimenterte med akkordmønster og gitarriff, medan dei spelte populære songar. På den andre øvinga deira i lag, skreiv Stults og Mack den mest suksessrike songen til bandet, «Story of My Life». To veker etter øvinga var bandet offisielt danna og byrja å spele lokalt.
Den 26. november 1966 gjekk dei inn i United Sound studio for å spele inn debutsingelen sin med «It's Unfair» på B-sida. Innspelinga vart fullført på tre og ein halv time. I februar 1967 vart «Story of My Life» gjeven ut på singel for HBR og vart ein massiv hit i Detroit-området. Dei vart òg mykje spelt andre lokale område i Midtvesten. Den avgrensa marknadsføringa og distribusjonen til selskapet deira gjorde at singelen aldri slo gjennom nasjonalt. Sommaren same året gjekk The Unrelated Segments i studio att for å spele inn singelen «Where You Gonna Go?», ein annan lokal hit. Dette gjorde at dei fekk vere oppvarmingsband for artistar som Spirit, Spencer Davis Group og Jeff Beck Group, The Who og MC5.
«Cry, Cry, Cry» kom ut sommaren 1968, men vart ikkje like populær som forgjengarane. Angellotti fekk kort tid etter sparken frå bandet og vart erstatta av Ron Fuller. Etter Van Engelen vart trekt ut til militærteneste i Vietnam tidleg i 1969 henta The Segments inn ny gitarist, Daryl Gore, og Torock flytta til bass. Etter å ha endra namn til berre The U.S. spelte dei inn nokre songar som selde dårleg før dei gav seg. Bandet oppstod på nytt og endra namn til Lost Nation og spelte inn for Motown-selskapet Rare Earth.
Kunimitsu Sekiguchi
Kunimitsu Sekiguchi er ein japansk fotballspelar.
Canadair North Star
[[Fil:North Star, Prestwick, 1960 (296187674).jpg|mini
DC-4 versus North Star
Den vesentlege endringa som vart gjort var at stjernemotorane vart bytte ut med Rolls-Royce Merlin rekkjemotorar for å kunna oppnå høgare fart. Flyet fekk då òg høgare marsjfart, på 523 km/t. samanlikna med 365 km/t hjå Douglas DC-4. Prototypen flaug fyrste gong den 15. juli 1946. North Star vart vald av fleire selskap, såvel som det canadiske flyvåpenet RCAF. Flyet var i teneste gjennom heile 50-talet til langt ut i 60-åra. Enkelte var enno i drift som reine fraktfly opp til 1980-åra.
Flytypen i bruk
Flyet vart fyrst og fremst brukt i Canada og England, av dei to canadiske selskapa Trans-Canada Air Lines, Canadian Pacific Air Lines og dessutan det canadiske flyvåpenet. På eksportmarket vart flyet kjøpt av det britiske BOAC og East African Airways.
Flyet vart bygd i fleire variantar i tilsaman 71 eksemplar, med og utan trykk-kabin. Det britiske selskapet overtok 20 som hadde trykk-kabin. Som BOAC-fly gjekk dei under namnet «Argonaut».
Det tidlegare danske charterselskapet Flying Enterprise overtok fem Argonauts frå BOAC]og brukte desse til chartertrafikk til middelhavsdestinasjoner i fem år til selskapet gjekk konkurs i 1965.
Spesifikasjonar
(DC-4-M2 North Star)
Radoy Ralin Peak
Radoy Ralin Peak (bulgarsk Vrah Radoj Ralin) er eit 720 moh høgt fjell i Levski Ridge i Tangra Mountains på Livingston Island i Sør-Shetlandsøyane i Antarktis. Det ligg oppom Iskarbreen i aust og Huronbreen i nord-nordvest. Det vart kalla opp etter den bulgarske forfattaren Dimitar Stojanov, som nytta Radoj Ralin som psevdonym.
Fjellet ligg 2,5 km sør-søraust for Yana Point, 620 m aust for Intuition Peak og Cherepish Ridge, 1,47 km nord for Helmet Peak og 1,86 km nordvest for Shishman Peak.
Rayna Knyaginya Peak
Rayna Knyaginya Peak (Vrah Rajna Knjaginja) er eit fjell med ei høgd på 680 moh vest i Bowles Ridge på Livingston Island i Sør-Shetlandsøyane i Antarktis. Det ligg oppom Perunikabreen i sør og nordvest, og Kaliakrabreen i nordaust.
Fjellet er kalla opp etter Rajna Knjaginja (psevdonym for Rajna Futekova, 1856–1917), heltinne i den bulgarske frigjeringsrørsla.
Fjellet ligg 740 m nordvest for toppen av Mount Bowles, 350 m nord for Bowles West Peak og 800 m søraust for Hemus Peak med Dimov Gate i mellom.
Cruel Sister
Cruel Sister er eit album frå 1970 av folkrockbandet Pentangle. Det var det mest folkemusikkbaserte albumet dei spelte inn og alle songane var versjonar av tradisjonelle songar. Dei tidlegare albuma deira vart produsert av Shel Talmy med ein tungt produsert og kommersiell stil, vart Cruel Sister produsert av Bill Leader, som var kjend for innspelingane sine med folkemusikarar. Albumet har ein «ikkje overlessa» stil med kvart instrument tydeleg i miksen, trass i at dei nytta mange instrument, inkludert elektriske gitarar, er det klårt og enkelt og høver godt for materialet.
Albumet opnar med songen «A Maid That's Deep in Love», ein av fleire engelske folkeviser som fortel soga om ein ung kvinne som forkler seg sjølv som ein mann for å følgje hennar kjære til sjøs. Bert Jansch spelar appalachian dulcimer på songen i eit arrangement som minnar om ei innspeling av Tim Hart og Maddy Prior på deira Folk Songs of Old England frå 1968.
«Lord Franklin» er ein versjon av ein tradisjonell ballade, som skildrar den uheldige ekspedisjonen til John Franklin for å finne Nordvestpassasjen. John Renbourn syng solovokal og spelar akustisk gitar. Bert Jansch spelar concertina på songen.
Heile side to består av ein lang versjon av balladen «Jack Orion», som tidlegare vart gjeven ut på albumet med same namn av Jansch.
Innhald
Alle songane er tradisjonelle, arrangerte av Pentangle.
Hengselledd
Hengselledd eller ginglymus (articulatio ginglymus) er eit ledd der dei motståande leddflatene er forma på ein slik måte at dei berre kan røre seg langs éin akse og i eitt plan. Leddflatene er bundne saman av sterke kollateralligament.
Døme på hengselledd er interfalangealledda i hendene og dei i føtene, og leddet mellom overarmsbeinet og olbogebeinet. Kneleddet og ankelleddet er også hengselledd, men til dels avvikande fordi desse kan dreie og flytte seg sidelengs. Kneet er også det største hengselleddet i menneskekroppen.
Hengselledd og glideledd er sylindriske ledd, det vil seie at dei kan røre seg langs ein enkelt akse, og i tillegg dreie rundt han. Hengselledd liknar på sadelledd, men har mindre rørslefridom.
Andre ting som verkar som eit hengselledd er dørhandtak, skapdører og hundeluker.
Spiralledd eller skrueledd er ein type hengselledd der høgda og djupna i dei motståande leddflatene saman former delar av ein spiral.
Petteri Orpo
Antti Petteri Orpo er ein finsk liberalkonservativ politikar. Han er partileiaren til Samlingspartiet, og har sidan 20. juni 2023 vore statsminister i Finland.
Bakgrunn
Antti Orpo er son av eit lærarpar, og gjekk på gymnas i Säkylä før han flytta til Åbo for å studera. Han tok del i studentorganisasjonar, etter kvart som funksjonær, og vart valt inn i stadsfullmäktige i Åbo i 1997 og landskapsfullmäktige i Egentliga Finland i 2005. Han tok magistereksamenen sin i samfunnsøkonomi og statsvitskap ved Åbo universitet i 2002, og var dinest spesialrådgjevar i Innanriksministeriet og assisterande partisekretær i Samlingspartiet. Han gifta seg i 2003 med juristen Niina Maria Kanniainen, saman har dei to born.
Riksdagsmedlem
Orpo har vore vald til Riksdagen frå Egentliga Finland sidan 2007. Frå 2012 til 2014 leidde han riksdagsgruppa til Samlingspartiet. Orpo var jord- og skogbruksminister i regjeringa til Alexander Stubb frå 2014 til 2015, dinest innanriksminister i regjeringa til Juha Sipilä. Juni 2016 tok Orpo over leiarvervet i Samlingpartiet etter Alexander Stubb, fylgjeleg tok han òg over posten til Stubb som finansminister og vart den fremste representanten til Samlingspartiet i Sipilä-regjeringa. Orpo vann stor tillit for handteringa si av den europeiske migrasjonskrisa som innanriksminister. Orpo sat som finansminister og avløysaren til statsministeren fram til Sipilä-regjeringa gjekk av i juni 2019.
Statsminister
Den 2. april 2023 fekk Samlingspartiet – partiet til Orpo – flest røyster ved det finske valet. Orpo leia regjeringsforhandlingane og fekk danna ei koalisjonsregjering sett saman av Sannfinlendarane, Svenska folkpartiet og Kristdemokraterna. Regjeringa til Orpo vart godkjend av Den finske riksdagen den 20. juni 2023.
Fylkesveg 6 i Aust-Agder
Fylkesveg 6 i Aust-Agder går mellom Søndeled kai og Sjåvåg i Risør kommune. Vegen er 4,9 km lang.
Nedenes
Nedenes er ein tidlegare storgard i Arendal kommune (tidl. Øyestad kommune) i Aust-Agder, ved fylkesveg 420 om lag 10 km sør for Arendal sentrum. Nedenes var kongsgard i mellomalderen og seinare sentrum i Nedenes len, som omfatta kystbygdene i noverande Aust-Agder. Etter innføringa av eineveldet vart Nedenes embetsgard for fogden i Nedenes fogderi.
Agnodike
Agnodice eller Agnodike er ei legendarisk kvinne omtalt som den fyrste kvinnelege legen, gynekologen og jordmora i Aten i antikken.
Agnodike er omtalt av den romerske forfattaren Gaius Julius Hyginus i Fabulae. Ifølgje Hyginus forkledde ho seg i mannsklede slik at ho kunne høyra på forelesingar av Herophilos som hovudsakleg var vigde til studiet av jordmorutdanning og gynekologi. I Athen var det forbode for kvinner eller slavar å studera medisin. Då ho var ferdig opplært prøvde Agnodike å hjelpa kvinner under barsel, men mange av dei ville ikkje ha hjelp av ein mannleg medisinar. Ved eit høve viste derfor Agnodike at ho sjølv var kvinne, og fekk så behandla kvinna. Andre legar blei sjalu på den suksessrike Agnodike, og skulda henne for å forføra pasientane sine. Då ho blei stilt for retten (Areopagos, dei eldres råd, tilsvarande det romerske senatet) løfta ho på kleda for å visa at ho var kvinne. Då blei ho skulda for å ha brote loven mot at kvinner kunne praktisera medisin, men blei støtta av konene til framståande atenarar som ho hadde behandla. Som følgje av hendinga blei loven som forbaud kvinner å praktisera medisin avskaffa.
Moderne forskarar tviler gjerne på at Agnodike var ein historisk person. Problem med soga er mellom anna spørsmål om datering og Hyginus sin usannsynlege påstand om at det ikkje fanst obstetrices eller kvinnelege jordmødrer i Aten før Agnodike, der litterære og epigrafiske prov viser at slike var kjende. Hyginus hevda at Agnodike lærte medisin av «ein viss Herophilus», som vanlegvis blir identifisert som Herophilos av Khalkedon, ein lege som var kjend for arbeidet sitt innnan gynekologi og som blei tillagt oppdaginga av eggstokkane. Om dette er tilfellet ville Agnodike ha levd seint på 300-talet eller tidleg på 200-talet f.Kr.
The Birdwatchers
The Birdwatchers var eit amerikansk garasjerock- og popband som var aktive i 1960-åra i Tampa-området i Florida. Bandet hadde ein Everly Brothers-liknande stil tidleg i karrieren og gav ut ein versjon av «Wake Up Little Susie» på, eit plateselskap frå Florida.
Trass i at dei deltok på tenåringsshow som Where The Action Is, klarte dei aldri å nå høgare på hitlista i USA enn 125. plassen i september 1966 med «I'm Gonna Love you Anyway». Ein annan av songane deira, «Girl I Got News for You», nådde den regionale Billboard-lista for Miami, med ein tredjeplass i april 1966.
Thumrait
Thumrait er ein liten by i sør i Oman langs hovudvegen mellom Dhofar og resten av Oman. I oldtida var Thumrait ein viktig stad langs karavanerutene på Den arabiske halvøya. Tidlegare var dyrking av røykjelse viktig i Thumrait, men dette er det mindre av no. Hovudnæringa til innbyggjarane er dyrking av frukt, grønsaker og dyrefôr.
Det omanske luftforsvaret har ein stasjon i Thumrait. Opphavleg var det eit oljedepot for luftfarten i regionen. Stasjonen vart nytta av amerikanarar, britar og allierte under Golfkrigen og den globale krigen mot terror i Afghanistan.
Klima
Thumrait har eit heitt ørkenklima (Köppen si klimaklassifisering BWh) med særs heite somrar og varme vintrar. Her kjem lite nedbør, men det kan kome noko regn frå februar til april, i tillegg til i juni og august under monsunen.
Mitsuru Nagata
er ein japansk fotballspelar.
Sur i Oman
Sur (arabisk صور) er ein by og det administrative senteret i Ash Sharqiyah Sør guvernement, nordaust i Oman, ved kysten av Omanbukta. Han ligg 150 km søraust for den omanske hovudstaden Muscat. Byen har litt over 70 000 innbyggjarar.
Av nærliggande landsbyar finn ein Dughmur.
Historie
På 500-talet var Sur alt eit handelssenter og dreiv handel med Aust-Afrika. På 1500-talet var han under portugisisk styre, men vart frigjort av den omanske imamen Nasir ibn Murshid og gjennomgjekk ein økonomisk oppgang som handelssenter med India og Aust-Afrika. Dette heldt fram til midten av 1800-talet, då britane avskaffa slavehandel. Det gjekk òg dårlegare for byen etter Suezkanalen opna, og mykje av handelen med India forsvann.
Skipsbygging
Sur var ein av dei mest kjende byane i Persiabukta for bygging av trebåtar. Det er bygd mange skip i denne byen, som sambuk og ghanjah. Desse reiste så langt som til Kina, India, Zanzibar, Irak og mange andre land. Fartøya vart òg nytta til perlefiske.
Byen har framleis eit godt rykte som ein stor dhow-byggjar.
Klima
Sur har eit heitt ørkenklima med særs lite regn og høge temperaturar. På grunn av plasseringa ved kysten, vert nattetemperaturane aldri låge. Ein har ingen markerte årstider, men mars har ein tendens til å vere den våtaste månaden, og september den tørraste.
Fylkesveg 7 i Aust-Agder
Fylkesveg 7 i Aust-Agder går mellom Hødnebøkilen og Røysland i Risør kommune. Vegen er 4,9 km lang.
Akbar Hashemi Rafsanjani
Akbar Hashemi Rafsanjani var ein mektig iransk politikar, skribent og ein av grunnleggjarane av den islamske republikken. Frå 3. august 1989 til 3. august 1997 var han Irans fjerde president. Perioden 2007-11 var han leiar av ekspertrådet i Iran.
Mirdaside-dynastiet
Mirdaside-dynastiet var eit dynasti som kontrollerte amiratet Aleppo meir eller mindre samanhengande frå 1024 til 1080.
Mirdasidane var eit arabisk folk som hadde halde til i det nordlege Syria i fleire hundreår. Dei var sjiamuslimar, men vart tvinga til å konvertere til sunniislam då dei tyrkiske seldsjukkane tok over området.
Mirdasidane oppnådde sjølvstyre i 1024 og fokuserte på byutvikling, slik at Aleppo blømde i perioden då dei styrte. Mirdasidane var tolerante overfor dei kristne, oppmuntra kristne kjøpmenn i området sitt, og tilsette fleire som vesirar.
Den første perioden til Mirdaside-dynastiet er prega av konstant trykk frå både Austromarriket og fatimidane i Egypt. Mirdasidane var vasallar under både austromarane og fatimidane fleire gonger og ved hjelp av denne blanda diplomatien og militærmakt, klarte dei å overleve mot desse to stormaktene.
Amirar under mirdasidane
Fatimidane erobrar Aleppo Aleppo overført til fatmidane Uqailidane tar over Aleppo
Jesper Nøddesbo
Nøddesbo, som var linjespelar, spelte 1999-2004 på Tvis Holstebro og deretter tre sesongar i Kolding IF. Tiårsperioden 2007-17 gjorde han teneste i den spanske toppklubben FC Barcelona, der han bidrog mykje til at laget sigra i meisterligaen 2011 og 2015. Han avslutta 2017-21 med spel for Bjerringbro-Silkeborg.
Peru-Chile-gropa
Peru-Chile-gropa eller Atacamagropa er ei djuphavsgrop ved Sør-Amerika. Ho ligg i det søraustlege Stillehavet utanfor kysten av Chile og Peru. Renna er 5 900 kilometer lang, 64 kilometer brei og maksimalt 8 065 meter djup. Ho er danna i subduksjonssona der Nazcaplata møter Den søramerikanske kontinentalplata.
Jesper Nøddesbo
Nøddesbo aklsa frå 2001 til -17 den danske landslagskdrakta i 223 kampar, skåra 450 mål.
Al Wajajah
Al-Wajajah (arabisk الوجاجة) eller berre Wajajah er ein av dei fire travlaste hamnebyane i Oman, som ligg nær grensa til Dei sameinte arabiske emirata (Wadi Al-Jenzi, Buraimi og Teibat er dei tre andre). Al-Wajajah ligg i Al-Batinah Nord guvernement. Byen ligg ein 90 minuttar køyretur frå Dubai, ein time frå den omanske byen Sohar og tre timar frå Muscat, hovudstaden i Oman.
Behaim Peak
Behaim Peak er eit kjenneleg pyramideforma fjell, 1150 moh, heilt sør i fjella mellom Meridianbreen og Doggo Defile på vestsida av Den antarktiske halvøya. Det vart fotografert frå lufta av Ronne antarktiske forskingsekspedisjon i november 1947, og kartlagd frå bakken av Falkland Islands Dependencies Survey i desember 1958. Fjellet vart namngjeven av UK Antarctic Place-Names Committee etter Martin Behaim, ein tysk verdsskildrar og navigatør som skal ha skrive den første utgåva av ein astrolab for navigasjon til sjøs, i 1480.
Takuya Honda
Takuya Honda er ein japansk fotballspelar.
Fylkesveg 8 i Aust-Agder
Fylkesveg 8 i Aust-Agder går mellom Frydendal og Krags gate i Risør kommune. Vegen er 3,9 km lang.
Missing...Presumed Having a Good Time
Missing...Presumed Having a Good Time er eit studioalbum av The Notting Hillbillies, gjeve ut 6. mars 1990 av Vertigo Records internasjonalt, og av Warner Bros. Records i USA.
Mottaking
I meldinga si for AllMusic, gav Tom Demalon albumet fire av fem stjerner og kalla albumet «eit lågmeldt, moro gjennomgang av hovudsakleg tradisjonelle bluesbaserte songar med ei handfulle originalar». Demalon skreiv òg: "Trass i kjendisstatusen til Knopfler, klarte the Notting Hillbillies å høyrast ut som eit band der Knopfler ofte sit baksetet til bandkollegaene sine, sjølv om han syng på den vakre «Your Own Sweet Way». Stilen varierer frå flotte harmoniar i «Railroad Worksong» med noko av den sorgtunge gitaren til Knopfler, til den 50-talsaktige rockeballaden «Bewildered», til den luftige, tropisk-aktige «One Way Gal»."
Demalon konkluderte med at Missing...Presumed Having a Good Time er ei «deilig plate som ikkje blir for lenge».
Baissour
Baissour har kring 12 000 innbyggjarar.
Sakar Peak
Sakar Peak (Vrah Sakar) er eit fjell med ei høgd på 355 moh i Vidin Heights på Varna Peninsula på Livingston Island i Sør-Shetlandsøyane i Antarktis. Søraustsida er isfri. Det ligg oppom Panegabreen i nord og aust, and den nedre delen av Kaliakrabreen i sør.
Fjellet er kalla opp etter fjellet Sakar søraust i Bulgaria.
Fjellet ligg 570 m nordaust for Perperek Knoll, 590 m søraust for Samuel Peak, 1,29 km sør-søraust for Madara Peak og 2,28 km vest-sørvest for Helis Nunatak.
Kosmetikk
Kosmetikk (av gresk kosmetike (tekhne), 'pyntekunst') viser til stell av hud, hår og negler. Produkt ein nytter til slik pleie, til dømes hudkrem, parfyme, sjampo, maskara eller leppestift, kan også kallast kosmetikk, kosmetika eller for nokre av dei sminke. Kosmetikk kan brukast til å framheva eller skjula visse karakteristikkar, særleg i ansiktet. Det blir ofte sett på som ein måte å forsterka venleik på.
I moderne tid har ein utvikla kosmetisk kirurgi, medisinsk behandling som først og fremst går ut på å forandra utsjånaden til ein pasient. I vidare tyding kan ein bruka omgrepet «kosmetisk» om overflatiske endringar som ikkje omfattar djupare forbetringar.
Mount Berry i Antarktis
Mount Berry er eit fjell 5 km søraust for Baldwin Peak, nær toppen av Cayleybreen nord i Graham Land. Det vart fotografert av Falkland Islands and Dependencies Aerial Survey Expedition (FIDASE) i 1956-57, og kartlagd frå desse bileta av Falkland Islands Dependencies Survey (FIDS). Fjellet vart namngjeven av United Kingdom Antarctic Place-Names Committee (UK-APC) i 1960 etter Albert Berry, det første mennesket som i 1912 hoppa frå eit fly med fallskjerm.
Wudam Al Sahil
Wudam Al Sahil er ein kystlandsby i Al Batinah i Oman. Wudam Al Sahil har ei rik historie med fiske og handel med India og Aust-Afrika. I dag er det ein marinebase i Wudam Al Sahil.
Al Musannah sportskompleks og The Millennium Resort ligg i landsbyen.
Fylkesveg 9 i Aust-Agder
Fylkesveg 9 i Aust-Agder går mellom Trondal og Frydendal i Risør kommune. Vegen er 3,9 km lang.
Kvisthoppar
Kvisthoppar (Stenostira scita) er ein liten insektetande sporvefugl i kvisthopparfamilien som lever i sørlegaste Afrika. Tidlegare var arten klassifisert i flugesnapparfamilien, Muscicapidae. Saman med nokre få andre fråvikande insektetarar som Elminia, dannar han den nye familien som han har gjeve namn til. Kvisthoppar er monotypisk i slekta Stenostira.
Skildring
Kvisthopparar er 11-12 cm i kroppslengd og veg mellom 4 og 8 gram. Den vaksne har grå overside over med ei svart maske gjennom auget og ein kvit augebrynstripe, supercilium, som går heilt fram over det svarte nebbet. Beina er svarte. Vengene er svarte med eit langt kvitt vengeband, og den lange, elles svarte halen har kvite understjertdekkarar. Strupen er kvit, brystet er bleikgrått, og buken er nær kvit med utvaska rosa mot midten. Kjønna er nokså like, juvenile fuglar er brunare enn dei vaksne.
Kvisthopparar er monogame, og søkjer ein ny partnar berre om maken har døydd. Dei byggjer eit opent koppforma reir av tynne kvistar og anna plantematerialar, og fôra med fine plantefibrar, ull, hår og nokre gonger fjører. Reiret er plassert i greinene av eit tre eller i ein busk, men godt skjult. Kvart kull er på anten to eller tre egg.
Hekkeområdet ligg innanfor sørlege delar av staten Sør-Afrika og i Lesotho. Men han har vinterutbreiing over det meste av sentrale Sør-Afrika nord til sørlegaste Botswana og Namibia, og han kan vere ein streiffugl inn i Zimbabwe.
Dette er dels ein standfugl og dels ein sesongbasert flyttfugl. Ein kan treffe på kvisthopparar i heile hekkeområdet året rundt. I Karoo i Sør-Afrika er kvisthopparar mest standfuglar, men somme kan trekke sørvest eller nordover til sørlege Namibia om vêrtilhøva blir for tørre. Nokre fuglar gjer vertikale kortdistansetrekk frå høglandet Lesotho der dei hekkar i Drakensberg, ned til KwaZulu-Natal utanom hekkesesongen.
Populasjonen er ikkje estimert og er trudd å vere stabil. Arten er klassifisert som globalt livskraftig.
Yaaloni
Yaaloni er ein liten landsby like ved Rub' al Khali-ørkenen i Oman.
Sølvasal
Treet utgjer saman med to nærskilde artar, bergasal og norsk asal, sølvasal-gruppa. Det finst fleire kultivarar av sølvasal, i tillegg til fleire hybridar danna med andre tre i asalslekta.
Glideledd
Glideledd kan røre seg gjennom rotasjon, protraksjon, retraksjon, fleksjon, ekstensjon, adduksjon og abduksjon. Desse rørslene kan vere eksterne, til dømes når ein dreier armen utover, eller interne, som når ein dreier armen innover.
Døme på glideledd er articulatio radioulnaris proximalis, articulatio radioulnaris distalis og articulatio atlantoaxialis mediana (atlantoaksialleddet).
Kuleledd kan rotere og røre seg i alle retningar, til skilnad frå glideledd, som berre kan rotere.
Mount Bigo
Mount Bigo er eit 1980 moh. høgt fjell i Lisiya Ridge på Magnier Peninsula på Graham Coast i Graham Land i Antarktis. Det ligg like sørvest for Mount Perchot ved botnen av Bigo Bay. Fjellet vart oppdaga av Den franske antarktisekspedisjonen i 1908–10 og vart namngjeve av Jean Charcot, truleg etter Robert Bigo i Calais, som var eit medlem av Ligue Maritime Française.
Reflection av Pentangle
Reflection er eit album frå 1971 av folkrockbandet Pentangle: Terry Cox, Bert Jansch, Jacqui McShee, John Renbourn og Danny Thompson. Folkevisene på albumet er meir frå Appalachane enn Storbritannia, både i songutvalet og arrangementa der det mellom anna vert nytta banjoar. Av songar finn ein «Wedding Dress», «Omie Wise», «Rain and Snow» og «Will the Circle Be Unbroken». Sistnemnde inneheld wah-wah elektrisk gitar og bluesmunnspel.
Av deira eigne songar finn ein «When I Get Home» av Jansch med folkegitaren hans og jazzgitaren til Renbourn.
Albumet vart spelt inn i løpet av tre veker i mars 1971, ein periode då det var gnissingar mellom bandmedlemmane. Forskjellige bandmedlemmar trua med å slutte og kor vidt Jansch og Renbourn deltok på innspelingane var avhengig av om dei var edru eller ikkje.
Innhald
Alle songar skrivne av Terry Cox, Bert Jansch, Jacqui McShee, John Renbourn og Danny Thompson, utanom der andre er nemnde.
Daigo Nishi
Daigo Nishi er ein japansk fotballspelar.
Ardino
Ardino (bulgarsk Ардино) er ein by og ein kommune i provinsen Kărdzjali i Bulgaria. Kommunen omfattar byen Ardino og 51 andre busetnader.
Bakaata
Bakaata (òg skrive Boqaâta, arabisk بقعاتا ) er ein by som ligg i Chouf distrikt i Libanonfjella guvernement i Libanon. Han ligg kring 45 km søraust for Beirut, 850-950 meter over havet. Stader i nærleiken er Symkanieh, Ain wa Zein og Jdeidet El Shouf.
Ardino
Dei største busetnadene i kommunen er:
Selwyn Baptiste
Selwyn Baptiste var ein trinidadisk pioner som introduserte steeltrommer for Storbritannia, og skipa det andre steelbandet i landet i 1967, og som organiserte Notting Hill Carnival i London.
Samuel Peak
Samuel Peak ligg 4,78 km nordaust for Leslie Hill, 1,9 km aust-søraust for Miziya Peak, 5,7 km vest for Edinburgh Hill og 6,76 km nordaust for Melnik Peak..
The Cherry-Tree Carol
The Cherry-Tree Carol eller The Cherry Tree er ein engelsk ballade og julesong med Child-ballade-nummer 54 og Roud-nummer 453. Songen er svært gammal, og skal ha vore sungen i ei ukjend form ved Kristi lekamsfest tidleg på 1400-talet.
Innhald
Balladen fortel ei apokryf soge om jomfru Maria på reise med Josef, truleg på veg til Betlehem. I den vanlegaste utgåva av songen stoppar dei i ein kirsebærhage der Maria ber Josef om å plukka kirsebær til henne fordi ho ventar bar. Josef, omtalt som ein gammal mann, seier at ho kan la far til barnet plukke bær til henne.
Då talar i dei fleste utgåvene Jesusbarnet i magen til treet og ber det bøya ei grein ned til Maria, noko det gjer. Når Josef får sjå dette underet angrar han straks på det han sa. Mange nyare versjonar endar ofte der, men i andre trer ein engel fram for Josef og fortel han korleis Jesus blei til. Andre utgåver hopper fram i tid til der Jesusbarnet sit på fanget til mor si og fortel om den framtidige døden og gjenoppståinga si.
Opphav
Soga er avleidd frå Evangeliet etter Pseudo-Matteus, eit apokryft evangelium skrive rundt 650 som kombinerer mange eldre apokryfe tradisjonar kring juleevangeliet. I dette evangeliet finn episoden stad under flukta til Egypt, og frukttreet er eit palmetre (truleg ein daddelpalme) og ikkje eit kirsebærtre. I denne soga er Jesus allereie fødd, og Josef er ikkje arg på grunn av Maria sitt svangerskap, men på grunn av at han ikkje kan nå fruktene og er redd for at familien hans manglar vatn.
Soga opptrer som ein song i N-Town Plays, mysteriespel som blei framførte i Midlands i England rundt år 1500. Som folkevise har songen utvikla seg med ei rekkje tone- og melodivariasjonar.
Innspelingar
Det er samla inn mange tradisjonelle versjonar av songen på 1900-talet, som ei innspeling av Bob Arnold frå Burford i Oxfordshire i England, og ei anna av Thomas Moran frå Mohill i County Leitrim på Irland. Songen har truleg vandra til USA for ei rekkje år sidan, og den appalachiske songaren Jean Ritchie spelte inn to tradisjonelle utgåver med litt ulike melodiar. Versjonen Ritchie song på albumet Carols for All Seasons (1959) blei teken opp av Joan Baez, som gav ut si eiga innspeling i 1961 på albumet Joan Baez, Vol. 2 med gitarakkompagnment. Dette gjorde denne utgåva av songen allment kjend.
Songen er blitt spelt inn av Shirley Collins & Davy Graham (og av henne med The Young Tradition), Marty Haugen, Kacy & Clayton, The Clancy Brothers (som «When Joseph Was an Old Man»), Judy Collins, José Feliciano, Emmylou Harris, Mary Hopkin (som B-side på singelen Mary had a Baby/Cherry Tree Carol), King's College Choir, Cindy Kallet, Magpie Lane, Mark Lanegan, Colin Meloy, Chad Mitchell Trio, Nowell Sing We Clear, Pentangle, Angelo Branduardi (to italienske versjonar: «Il ciliegio» og «Rosa di Galilea»), Peter Paul and Mary, Jean Ritchie, Casey Stratton, Bob Rowe, John Rutter (med Cambridge Singers), The Poor Clares frå New Orleans («Cherry Tree Carol» på albumet Songs for Midwinter), Sting (If on a Winter's Night) og Kerfuffle (som «Cherry Tree Carol» på albumet Lighten the Dark).
Optisk telegraf
Optisk telegraf var eit mekanisk system for sendingar av meldingar i tidlegare tider, funne opp i 1792 av franskmannen Claude Chappe. Systemet er basert på at høge master med rørlege armer vart sett opp på stader med godt utsyn, og at ein ved å setje desse armane i ulike stillingar kunne sende meldingar derfrå til ei anna høgd som låg innanfor synsvidda. Meldingane kunne verte sende over store avstandar ved at det vart bygd stasjonar i lange liner, og kvar stasjon i lina tok opp att og sende vidare meldinga som vart sendt frå utgangspunktet. Slike telegrafsamband vart skipa i mange land for både militære og sivile føremål.
Bildad Peak
Bildad Peak er eit kjenneleg snødekt fjell, 5 nautiske mil vest for Spouter Peak på sørsida av Flaskbreen i Graham Land. Det vart kartlagd av Falkland Islands Dependencies Survey i 1955, og vart namngjeven av UK Antarctic Place-Names Committee etter kaptein Bildad som er ein person i Herman Melville-romanen Moby-Dick.
Fylkesveg 10 i Aust-Agder
Fylkesveg 10 i Aust-Agder går mellom Akland og Rød i Risør kommune. Vegen er 909 meter lang.
Sings Hank Williams
Sings Hank Williams er den sjuande plata til countryartisten Johnny Cash, utgitt av Sun Records 15. september 1960. Plata vart gitt ut på ny av Varèse Sarabande 17. juni 2003 med namnet Sings Hank Williams and Other Favorites, då med fem bonusspor. I strid med kva tittelen seier, er berre dei fire fyrste songane skrive av Hank Williams. Resten av songane er‚ med unntak av «I Love You Because», skrivne av Cash.
Derek Lawrence
Derek John Lawrence var ein engelsk plateprodusent, kjend for arbeidet sitt for Joe Meek sitt The Outlaws, Deep Purple, Flash, Machiavel og Wishbone Ash.
Lawrence kom i kontakt med Meek i slutten av 1963, då han var manager for ei gruppe, Laurie Black and the Men of Mystery, som vann ei innspeling i studioet til Joe Meek. Han heldt fram med å jobba for han fram til 1965. Han tok med seg Merseybeat-musikarane Freddie Starr and the Midnighters.
Sings Hank Williams
Innhald
Songar som ikkje er merkja med komponist er laga av Cash.
Derek Lawrence
På slutten av 1960-åra arbeidde han for Harold Shampan i Film Music (ein del av Top Rank) og som frilansprodusent (inspirert av Meek) for The Pretty Things, The Zephyrs, The V.I.P.'s, The Nocturnes med fleire. Han produserte debutsingelen til Jethro Tull, «Sunshine Day» (1968). Ritchie Blackmore, som han kjende frå før, inviterte han til å jobba med det nye bandet til Blackmore, og som eit resultat produserte Lawrence dei tre første albuma til Deep Purple, det første i Pye Studios i London og dei to neste i De Lane Lea Studios i Kingsway i London. Han produserte dei to første albuma til Flash, Flash (1972) og In The Can (1973), begge i De Lane Lea. Etter å ha slite med den tidlegare Yes-gitaristen i Flash, Peter Banks, tilrådde han bandet å byta ut Banks, og foreslo fleire toppnamn. Det var eit råd dei ikkje følgde, noko som førte til at bandet brått vart oppløyst medan dei var på turné etter utgivinga av deira tredje eigenproduserte album, Out Of Our Hands (1973). Han produserte Wishbone Ash sine tre første album Wishbone Ash (1970), Pilgrimage (1971) og Argus (1972), og kom tilbake for å produsera deira niande album No Smoke Without Fire (1978).
Sings Hank Williams
Listeplassering
Singlar - Billboard (Nordamerika)
Derek Lawrence
Lawrence døydde av kreft 13. mai 2020, 78 år gammal.
Dronning Maud-fromasj
Dronning Maud-fromasj, dronning Mauds pudding eller haugesunddessert er ein norsk fromasj-dessert. Han er laga av krem, gelatin, eggedosis og sjokolade, som blir lagt lagvis. Desserten blei skapt i Haugesund då dronning Maud og kong Haakon vitja byen under kroningsreisa si i 1906.
St. Hanshaugen
St. Hanshaugen er eit strok i den administrative bydelen St. Hanshaugen i Oslo. Stroket og bydelen har namn etter haugen og parken St. Hanshaugen. Stroket St. Hanshaugen femnar om parken og områda ikring parken på aust-, sør- og sørvest-sidene, og er i hovudsak tettbygd med bustadblokker, dei fleste frå 1880-1890-åra, i lange og tette rader langsetter gatene. Til liks med mange strok i Oslo, er grensene mot grannestroka ofte uklare. Det er vanleg at områda langs Geitmyrsveien på strekninga langsetter parken og ned til Bjerregaards gate vert rekna til stroket, og elles vert grensene gjerne trekt etter gatene Bergstien- Ullevålsveien, Stensberggata-Sofies gate-Colletts gate-Ullevålsveien. Men då sjølve haugen St. Hanshaugen med sitt tårn på toppen markerer seg så tydeleg i bybiletet at mange veit kor det er, seier mange at dei bur på St. Hanshaugen jamvel om dei etter gamalt syn på saka bur i eit grannestrok.
I området kring krysset mellom Ullevålsveien og Waldemar Thranes gate ligg det butikkar, kafear og serveringsstader, mellom andre Restaurant Schrøder, som er kjend frå romanar av Jo Nesbø og Bjørg Vik.
Kondensvatn
Kondensvatn eller fortetta vassdamp er utskilt frå fuktig luft eller gass ved nedkjøling til doggpunktet, t.d. dogg på ei vindaugsrute, råme i skorsteinar eller vassutskilling i trykkluftsystem. Kondensvatn må ikkje forvekslast med kondensat, som blir danna ved fortetting av luftfri (eller praktisk talt luftfri) vassdamp.
Kjelder
kondensvatn. (28.02.2013) I Store norske leksikon. Henta frå: http://snl.no/kondensvatn
Molái
Molái (gresk Μολάοι) er ein distriktsby og tidlegare kommune i periferieininga Lakonía i periferien Peloponnes i Hellas. Molái inngår frå 2011 som ei kommunaleining i kommunen Monemvasiá og er hovudsete i kommunen.
Ved folketeljinga i 2011 hadde kommunaleininga Molái 4 980 innbyggjarar, medan tettstaden med same namn hadde 2 534 innbyggjarar.
Fylkesveg 11 i Aust-Agder
Fylkesveg 11 i Aust-Agder går mellom Sundsdalen i Tvedestrand kommune og Sauvika i Risør kommune. Vegen er 9,0 km lang.
DNB
Konsernet var skipa 4. desember 2003 ved at Den norske Bank (DnB) og Gjensidige NOR vart slege saman. Den norske Bank (DnB) hadde vorte skipa i 1990 ved at Den norske Creditbank med hovudkontor i Oslo og Bergen Bank med hovudkontor i Bergen vart slege saman. DnB kjøpte i 1996 Vital Forsikring, og 1. desember 1999 vart Postbanken fusjonert inn i DnB. I 2011 fekk konsernet det noverande namnet DNB. Dei største aksjonærane er den norske staten (34 prosent) og Sparebankstiftelsen DNB (10 prosent).
DNB-aksjen er notert på Oslo Børs, der konsernet er mellom dei største selskapa.
Sharp Peak på Livingston Island
Sharp Peak er eit fjell med ei høgd opp mot 500 moh nordaust for Vidin Heights på Varna Peninsula på Livingston Island i Sør-Shetlandsøyane i Antarktis. Fjellet ligg oppom Rose Valleybreen i nordvest og Debeltbreen i sør.
Fjellet ligg 2,38 km vest for Karavelova Point, 3,28 km vest for Inott Point, 3,28 km nordvest for Edinburgh Hill, 1,9 km nordaust for Helis Nunatak, 3,73 km nordaust for Samuel Peak og 5,08 km aust-nordaust for Miziya Peak.
John Greaves
Band
Med Henry Cow
Med The Lodge
Med Pip Pyle og Philippe Marcel Iung
Som gjest
Med Peter Blegvad
Med Catherine Delaunay
Med Sophia Domancich
Med Julien Lourau
Med Michael Mantler
Med Michael Nyman Band
Med Pip Pyle
Med Silvain Vanot
Med Robert Wyatt
Treak
Treak (uttalt med to stavingar, frå norrønt trehakl, 'motgift') er ein særeigen, lakrisaktig norsk søtsak laga av brunt sukker, fløyte og einebær. Han kan minna om fløytekaramell i tekstur, med mild smak av einebær. Treak har ord på seg for å styrka immunforsvaret.
«Treak» eller «treakel» kan også ganske enkelt visa til lakris. Ordet treak kjem opphavleg frå gresk thēriaca (θηριακή), 'motgift', og har kome til norsk gjennom låtysk. Det er omtalt i bøkene om Kristin Lavransdatter.
Konstantinos Mitsotakis
Konstantinos Mitsotakis var ein gresk  politikar frå Khania på Kreta som frå april 1990 til oktober 1993 var statsminister i Hellas.
Naohiro Ishikawa
er ein japansk fotballspelar.
Mount Birks
Mount Birks er eit kjenneleg, pyramideforma fjell, 1035 moh, ved nordsida av munningen av Cranebreen, på austkysten av Graham Land. I 1928 gav sir Hubert Wilkins namnet Mount Napier Birks, etter Napier Birks frå Adelaide i Australia, til to svarte fjelltoppar han observert og fotograferte frå lufta og som låg like nord for Crane Channel. Denne kysten vart kartlagd av Falkland Islands Dependencies Survey (FIDS) i 1947, men dei fann ikkje att det Wilkins kalla Mount Napier Birks. Sidan Crane Channel vart identifisert som Cranebreen, tilrådde United Kingdom Antarctic Place-Names Committee (UK-APC) i 1950 at namnet skulle kortast ned til Mount Birks, og overførast til dette fjellet som ligg like nord for isbreen.